Document ID: 31994R2980

Uredba Komisije (ES) št. 2980/94
z dne 7. decembra 1994
o uvedbi količinskih uvoznih kvot za tekstilne izdelke iz kategorij 146A in 146B iz Ljudske republike Kitajske in spremembi Prilog IV in V Uredbe Sveta (ES) št. 517/94 o skupnih pravilih za uvoz tekstilnih izdelkih iz nekaterih tretjih držav
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 517/94 z dne 7. marca 1994 o skupnih pravilih za uvoz tekstilnih izdelkov iz nekaterih tretjih držav, ki jih ne urejajo dvostranski sporazumi, protokoli ali drugi dogovori ali druga posebna uvozna pravila Skupnosti [1], nazadnje spremenjena z Uredbo (ES) št. 2798/94 [2], in zlasti členov 3(3) in (5) Uredbe v povezavi s členom 25(4) Uredbe,
ker člen 3(3) Uredbe (ES) št. 517/94 določa, da se lahko tekstilni izdelki, navedeni v Prilogi V, s poreklom iz naštetih držav, uvozijo samo, če je po ustreznem postopku iz člena 25 določena letna količinska omejitev;
ker sta dve državi članici Komisiji predložili zahtevo za uvedbo uvoznih kvot za tekstilne izdelke iz kategorij 146A in 146B iz Ljudske republike Kitajske, da bi zadovoljile določene zahteve trga; ker se je odboru, ustanovljenemu s členom 25, po razpravi glede na stanje industrije Skupnosti zdelo ustrezno, da se odloči za 15 in 110 ton kot letni količinski omejitvi, ki bosta od dneva začetka veljavnosti te uredbe veljali za uvoz izdelkov s poreklom iz Ljudske republike Kitajske iz kategorij 146A in 146B v Skupnost; ker je torej treba spremeniti prilogi IV in V Uredbe (ES) št. 517/94 in v interesu pravne varnosti določiti, da se kvoti upravljata v skladu s postopkom iz člena 17 navedene uredbe;
ker se ti ukrepi usklajeni z mnenjem Odbora, ustanovljenega z Uredbo (ES) št. 517/94,
SPREJELA NASLEDNJO UREDBO:
Člen 1
Za uvoz tekstilnih izdelkov iz kategorij 146A in 146B iz Ljudske republike Kitajske v Skupnost veljata letni količinski omejitvi 15 in 110 ton, ki se upravljata v skladu s postopkom iz člena 17 Uredbe (ES) št. 517/94.
Člen 2
Prilogi IV in V Uredbe (ES) št. 517/94 se spremenita, kakor je prikazano v prilogi te uredbe.
Člen 3
Ta uredba začne veljati tretji dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 7. decembra 1994

Labels: 1
3
18